CPALL ร่วง 3.29% หลังกำไร Q1 วูบหนัก 54% เซ่นพิษ “โควิด” ฉุดรายได้ลดฮวบ!
CPALL ร่วง 3.29% หลังกำไร Q1 วูบหนัก 54% เซ่นพิษ "โควิด" ฉุดรายได้ลดฮวบ!
13 พ.ค. 2564

ผู้สื่อข่าวรายงานว่า บริษัท ซีพี ออลล์ จำกัด (มหาชน)  หรือ CPALL ณ เวลา 10.17 น. อยู่ที่ระดับ 58.75 บาท ลบ 2.00 บาท หรือ 3.29% ด้วยมูลค่าซื้อขาย 1.09 พันล้านบาท

โดยบริษัท ซีพี ออลล์ จำกัด (มหาชน) หรือ CPALL รายงานผลการดำเนินงานงวดไตรมาส 1/64 มีกำไรสุทธิ 2,599.05 ล้านบาท ลดลง 54% จากช่วงเดียวกันของปีก่อนอยู่ที 5,645.11 ล้านบาท

ทั้งนี้ ปัจจัยที่ส่งผลให้บริษัทมีกำไรลดลง เนื่องจากในไตรมาส 1 ปี 2564 บริษัทมีรายได้รวม 133,431 ล้านบาท ลดลงจากไตรมาสเดียวกันของปีก่อน คิดเป็นร้อยละ 8.5 สาเหตุหลักจากการปรับตัวลดลงของรายได้จากการขายและบริการของธุรกิจร้านสะดวกซื้อ สืบเนื่องจากการแพร่ระบาดของ COVID-19 ระลอกใหม่ ส่งผลกระทบทางลบต่อภาวะเศรษฐกิจไทยอีกครั้งโดยเฉพาะใน เดือนมกราคม ทำให้การบริโภคภายในประเทศ และกำลังซื้อของผู้บริโภค รวมถึงการท่องเที่ยวชะลอการฟื้นตัว